CELEX: 52011DP0060
Language: bg
Date: 2011-02-16 00:00:00
Title: Процедура с асоциирани комисии и връщане за ново разглеждане (тълкуване на членове 50 и 56) Решение на Европейския парламент от 16 февруари 2011 година относно процедурата с асоциирани комисии и връщането за ново разглеждане в случай на отхвърляне на предложение на Комисията (тълкуване на членове 50 и 56 от Правилника за дейността на Европейския парламент)

28.6.2012   
            
            
               BG
            
            
               Официален вестник на Европейския съюз
            
            
               CE 188/65
            
         Сряда, 16 февруари 2011 г.Процедура с асоциирани комисии и връщане за ново разглеждане (тълкуване на членове 50 и 56)
   P7_TA(2011)0060
   Решение на Европейския парламент от 16 февруари 2011 година относно процедурата с асоциирани комисии и връщането за ново разглеждане в случай на отхвърляне на предложение на Комисията (тълкуване на членове 50 и 56 от Правилника за дейността на Европейския парламент)
   2012/C 188 E/15
   
      Европейският парламент,
   
               —
            
            
               като взе предвид писмото от 15 февруари 2011 г. на председателя на Комисията по конституционни въпроси,
            
         
               —
            
            
               като взе предвид член 211 от своя Правилник,
            
         
               1.
            
            
               Реши да добави следното тълкуване към член 50:
               
                            
                        
                        
                           „Решението на Председателския съвет да се приложи процедурата с асоциирани комисии се отнася за всички етапи на съответната процедура.
                        
                     
                            
                        
                        
                           Правомощията, свързани с качеството на „компетентна комисия“, се упражняват от водещата комисия. При упражняването им тя трябва да спазва прерогативите на асоциираната комисия, по-специално задължението за лоялно сътрудничество във връзка с графика, и правото на асоциираната комисия да определя кои изменения от сферата на нейната изключителна компетентност да бъдат внесени в Парламента.
                        
                     
                            
                        
                        
                           В случай че водещата комисия не зачете прерогативите на асоциираната комисия, решенията, взети от водещата комисия, остават валидни, но асоциираната комисия може да внесе направо в Парламента измененията, които попадат в обхвата на изключителна ѝ компетентност.“
                        
                     
         
               2.
            
            
               Реши да добави следното тълкуване към член 56, параграф 3:
               
                            
                        
                        
                           „След връщане за ново разглеждане в комисия съгласно член 56, параграф 3, преди да вземе решение относно процедурата водещата комисия трябва да даде възможност на асоциирана комисия по член 50 да определи избора си относно измененията, попадащи в нейната изключителна компетентност, по-специално да определи кои от измененията, които да бъдат внесени повторно в Парламента.
                        
                     
                            
                        
                        
                           Срокът, определен съгласно параграф 3, втора алинея, се прилага за писменото внасяне или устно докладване от страна на компетентната комисия. Той не засяга определянето от Парламента на подходящия момент за продължаване разглеждането на съответната процедура.“
                        
                     
         
               3.
            
            
               Възлага на своя председател да предаде настоящото решение на Съвета и на Комисията за сведение.